سوئد، بوگونکو شرطلرلده تورکیه‌یه سلاح صادر ائده‌بیله‌جگینی آچیقلادی.
سوئد دؤولت سلاح صادراتی کنترل اداره‌سی باشقانی کارل اورتسون، اؤلکه‌سینین ناتویا عضولوک مراجعتی ایله باغلی تورکیه ایله آپاریلان دانیشیقلارلا ایلگیلی اکسپرسن قزئتینه آچیقلاما وئردی.
سوئد ساوونما کمیسیونونون طلب ائتدیگی شرطلرده سلاح صادر ائتدیکلرینی قید ائد‌ن اورتسون،
"تورکیه‌نین حاضردا بیزیم سلاحلاریمیزا احتیاجی یوخدور. بیزدن سلاح آلمیرلار. ساوونما کمیسیونوندان گلن اویقولامالاری دوروما گؤره دگرلندیریریک. بوگونکو شرطلرده تورکیه‌یه سلاح ساتابیلریک" ایفاده‌لینی ایشلتدی.
اورتسون، سوئد یاپیمی تانک‌سووار آت-۴ سلاحلارینین بؤلوجو ترور هؤرگوتو پ‌کاکانین الینه نئجه گئچدیگینه باغلی سوالا ایسه،
"بیز بو سلاحلاری هؤرگوتلره صادر ائتمیریک. بو، سؤزوگئدن سلاحلارین دا آمریکانین لیسانسی آلتیندا دا اۆره‌تیلمه‌سی و بونلارین اوچونجو اؤلکه‌لره گؤندریلمه‌سینه ایجازه وئریلمه‌مه‌سی شرطینه گئچمیشده دقت ائتمه‌مه‌میزدن قایناقلانمیش اولابیلر" جاوابینی وئردی.
سوئد دؤولت سلاح صادراتی کنترل اداره‌سی ۱۵ اکتبر ۲۰۱۹دا تورکیه‌یه سلاح ساتیشینی قاداغان ائتمیشدی.
دؤولت رادیوسو ‘اس‌آر’ین خبرینه گؤره، بو تاریخدن سونرا سوئد مرکزلی ۳ اؤزل سلاح اۆره‌تیچی‌سی شیرکتین، تورکیه‌یه سلاح ساتما طلبی قبول ائدیلمه‌میشدی.
